[bookmark: _GoBack]Predkladacia správa 


[bookmark: OLE_LINK3]Ministerstvo dopravy Slovenskej republiky na základe ustanovenia § 8 ods. 3 zákona č. 575/2001 Z. z. o organizácii činnosti vlády a organizácii ústrednej štátnej správy v znení zákona č. 7/2024 Z. z. predkladá návrh vyhlášky Úradu pre územné plánovanie a výstavbu Slovenskej republiky, ktorou sa mení a dopĺňa vyhláška Úradu pre územné plánovanie a výstavbu Slovenskej republiky č. 60/2025 Z. z. o štruktúre a prevádzke informačného systému územného plánovania a výstavby, o obsahu podaní a obsahu a rozsahu dokumentácie stavby. 
[bookmark: OLE_LINK2]Cieľom navrhovanej vyhlášky je v súvislosti s novelou zákona č. 25/2025 Z. z. Stavebný zákon a o zmene a doplnení niektorých zákonov (Stavebný zákon) v znení neskorších predpisov precizovanie obsahu pre jednotlivé podania, doplnenie nového podania a doplnenie obsahu a rozsahu projektovej dokumentácie stavby na ohlásenie. Navrhovaná vyhláška tiež reaguje na požiadavky aplikačnej praxe, a to doplnením definovania spôsobu podpisovania podaní, dokumentácie stavby a príloh a úpravou prílohy č. 24, ktorá ustanovuje tvorbu názvu súborov pre dokumentáciu stavieb v elektronickej podobe.
Návrh vyhlášky je v súlade s Európskou chartou miestnej samosprávy.

